SPRENDIMO „DĖL PRIENŲ KRAŠTO MUZIEJAUS NUOSTATŲ PATVIRTINIMO“ PROJEKTO AIŠKINAMASIS RAŠTAS

Sprendimo projekto tikslas:

Įgyvendinti Lietuvos Respublikos vietos savivaldos įstatymo ir Lietuvos Respublikos muziejų įstatymo nuostatas.

Uždavinys:

Patvirtinti naujus Prienų krašto muziejaus nuostatus.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 1 punktu, Lietuvos Respublikos muziejų įstatymu.

2023 m. balandžio 1 d. įsigaliojus Lietuvos Respublikos muziejų įstatymo Nr. I-930 pakeitimo įstatymui Nr. XIV-1819 (toliau – Įstatymas), keičiami Prienų krašto muziejaus nuostatai.

Įstatyme patikslintos kai kurios sąvokos, nustatyta savivaldybių tarybų kompetencija muziejų veiklos valdymo srityje, papildytos savivaldybių muziejų atliekamos funkcijos, atsisakyta pareigos savivaldybių muziejams teikti metinius veiklos planus ir ataskaitas Kultūros ministerijai, patikslintos Įstatymo nuostatos, kuriose detalizuota muziejaus vadovo skyrimo ir atleidimo tvarka, atsisakyta nuostatos, jog muziejų galima perkelti iš užimamų patalpų tik į geresnes, muziejaus funkcijoms atlikti tinkamas patalpas, papildyta nuostata, jog savivaldybės muziejuje veikia kolegiali, patariamojo balso teisę turinti muziejaus taryba, nustatytos jos funkcijos, reikalavimai tarybos sudėčiai, taip pat patikslintos ir kitos Įstatymo nuostatos.

Atsižvelgiant į Veiverių Šv. Liudviko parapijos klebono kun. Kęstučio Vosyliaus 2023-10-03 prašymą Nr. (7.42Mr)R1-4529, Prienų krašto muziejuje steigiamas neturintis juridinio statuso padalinys – Veiverių Kazimiero Skučo rimorystės muziejus, adresas: Prienų r. sav., Veiveriai, Kauno g. 39, LT-59292.

Prienų krašto muziejaus nuostatų projektas papildytas teisės aktais, kuriais muziejus vadovaujasi savo veikloje, taip pat papildytas muziejaus veiklos rūšių pagal Ekonominės veiklos rūšių klasifikatorių (EVRK 2 red.) sąrašas.

Laukiami rezultatai:

Bus patvirtinti Prienų krašto muziejaus nuostatai, atitinkantys esamą įstaigos struktūrą ir galiojančius teisės aktus.

Lėšų poreikis ir šaltiniai:

Papildomų lėšų nereikės.

Kiti sprendimui priimti reikalingi pagrindimai, skaičiavimai ar paaiškinimai:

Nėra.

Lyginamasis variantas:

Nėra.

Skyriaus vedėjas	Rimantas Šiugždinis